b"\n_START_ARTICLE_\nCharles A. Ferguson\n_START_SECTION_\nBiografia\n_START_PARAGRAPH_\nCharles Albert Ferguson va n\xc3\xa0ixer el 1921 a Filad\xc3\xa8lfia. F\xc3\xa9u tota la seva escolaritat en aquesta ciutat abans d'anar a la Universitat de Pennsylvania. All\xc3\xa0 obtingu\xc3\xa9 el seu BA en filosofia el 1942. Els anys seg\xc3\xbcents s'interess\xc3\xa0 al coneixement i funcionament de diverses lleng\xc3\xbces i es diplom\xc3\xa0 aix\xc3\xad en estudis orientals el 1943 (MA), amb un treball sobre l'\xc3\xa0rab marroqu\xc3\xad, i dos anys despr\xc3\xa9s, el 1945, es doctor\xc3\xa0 en aquesta especialitat amb una tesi sobre la llengua bengal\xc3\xad col\xc2\xb7loquial. _NEWLINE_Despr\xc3\xa9s dels seus estudis Ferguson treball\xc3\xa0 com a ling\xc3\xbcista especialitzat en lleng\xc3\xbces del Pr\xc3\xb2xim Orient al departament d'estat dels Estats Units entre 1947 i 1955 abans d'ingressar a la Universitat Harvard com a lector en ling\xc3\xbc\xc3\xadstica i \xc3\xa0rab on enseny\xc3\xa0 fins al 1959._NEWLINE_Aquell mateix any cre\xc3\xa0 i dirig\xc3\xad el Centre de Ling\xc3\xbc\xc3\xadstica Aplicada (en angl\xc3\xa8s: Center for Applied Linguistics) a la ciutat de Washington on conjuntament amb altres ling\xc3\xbcistes ide\xc3\xa0 el primer examen que mesurava el nivell d'angl\xc3\xa8s dels locutors d'altres lleng\xc3\xbces, el TOEFL, prova que tingu\xc3\xa9 lloc per primera vegada el 1964. Romangu\xc3\xa9 al centre fins al 1966, dirigint-se a continuaci\xc3\xb3 cap a una carrera universit\xc3\xa0ria._NEWLINE_El 1967 ingress\xc3\xa0 com a professor de ling\xc3\xbc\xc3\xadstica a la Universitat de Stanford on va ser el fundador del programa de ling\xc3\xbc\xc3\xadstica de la universitat._NEWLINE_El 1986 reb\xc3\xa9 el t\xc3\xadtol de professor em\xc3\xa8rit de ling\xc3\xbc\xc3\xadstica."